ข้อบังคับกระทรวงการคลังข้อบังคับกระทรวงการคลังว่าด้วยการหักรายรับจ่ายขาดและการถอนคืนเงินรายรับพ.ศ. ๒๕๕๐ โดยที่เป็นการสมควรปรับปรุงข้อบังคับว่าด้วยการอนุญาตให้หัวหน้าส่วนราชการหักรายจ่ายจากเงินที่จะต้องส่ง พ.ศ. ๒๔๙๘และระเบียบกระทรวงการคลังว่าด้วยการหักรายรับจ่ายขาดและการถอนคืนเงินรายรับ พ.ศ.๒๕๔๕ เพื่อให้การหักรายรับจ่ายขาดและการถอนคืนเงินรายรับมีความคล่องตัวเหมาะสมกับสภาวการณ์ปัจจุบันและสอดคล้องกับการปฏิบัติงานด้านการเงินการคลังตามระบบการบริหารการเงินการคลังภาครัฐด้วยระบบอิเล็กทรอนิกส์(Government Fiscal Management Information System)อาศัยอำนาจตามความในมาตรา๔ วรรคสอง แห่งพระราชบัญญัติเงินคงคลัง พ.ศ. ๒๔๙๑ซึ่งแก้ไขเพิ่มเติมโดยพระราชบัญญัติเงินคงคลัง (ฉบับที่ ๒) พ.ศ. ๒๔๙๕รัฐมนตรีว่าการกระทรวงการคลัง ออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับกระทรวงการคลังว่าด้วยการหักรายรับจ่ายขาดและการถอนคืนเงินรายรับ พ.ศ. ๒๕๕๐ข้อ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑)ข้อบังคับว่าด้วยการอนุญาตให้หัวหน้าส่วนราชการหักรายจ่ายจากเงินที่จะต้องส่ง พ.ศ.๒๔๙๘(๒)ข้อบังคับว่าด้วยการอนุญาตให้หัวหน้าส่วนราชการหักรายจ่ายจากเงินที่จะต้องส่ง (ฉบับที่ ๒) พ.ศ. ๒๕๑๐(๓)ระเบียบกระทรวงการคลังว่าด้วยการหักรายรับจ่ายขาดและการถอนคืนเงินรายรับ พ.ศ. ๒๕๔๕(๔)ระเบียบกรมบัญชีกลางว่าด้วยวิธีปฏิบัติเกี่ยวกับการหักรายรับจ่ายขาดและการถอนคืนเงินรายรับ พ.ศ. ๒๕๔๕บรรดาข้อบังคับระเบียบหรือคำสั่งอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ๔ ในข้อบังคับนี้ส่วนราชการ หมายความว่าส่วนราชการตามกฎหมายว่าด้วยวิธีการงบประมาณและให้หมายความรวมถึงส่วนราชการประจำจังหวัดด้วยคลัง หมายความว่า บัญชีเงินคงคลังบัญชีที่ ๑การหักรายรับจ่ายขาด หมายความว่าการหักรายจ่ายจากเงินรายรับที่ต้องนำส่งเข้าบัญชีเงินคงคลังบัญชีที่ ๑การถอนคืนเงินรายรับ หมายความว่าการถอนคืนเงินรายรับที่นำส่งเข้าบัญชีเงินคงคลังบัญชีที่ ๑ ไปแล้วเพื่อนำมาเบิกจ่ายคืนระบบ GFMIS หมายความว่าระบบการบริหารการเงินการคลังภาครัฐด้วยระบบอิเล็กทรอนิกส์ (Government Fiscal Management Information System)ซึ่งปฏิบัติโดยผ่านเครื่องคอมพิวเตอร์โดยตรงหรือผ่านโปรแกรม Excel Loader หรือโปรแกรมอื่นทำนองเดียวกันก่อนนำข้อมูลเข้าเครื่องคอมพิวเตอร์หรือเชื่อมโยงข้อมูลเข้าระบบโดยตรงผ่านเครื่องคอมพิวเตอร์ข้อ๕ให้ปลัดกระทรวงการคลังรักษาการตามข้อบังคับนี้และให้มีอำนาจวินิจฉัยตีความปัญหาเกี่ยวกับการปฏิบัติตามข้อบังคับนี้ข้อ๖ ในกรณีที่ส่วนราชการไม่สามารถปฏิบัติตามข้อใดข้อหนึ่งในข้อบังคับนี้ได้ให้ขอทำความตกลงกับกระทรวงการคลังหมวด ๑การหักรายรับจ่ายขาด ข้อ๗รายจ่ายที่สามารถหักจ่ายจากเงินรายรับที่ต้องนำส่งคลัง ได้แก่(๑) รายจ่ายที่หักนั้นเป็นรายจ่ายที่มีกฎหมายอนุญาตให้จ่ายได้(๒) รายจ่ายที่จำเป็นต้องจ่ายตามระเบียบที่ได้รับความตกลงจากกระทรวงการคลังเพื่อจ่ายเป็นค่าสินบนรางวัล หรือค่าใช้จ่ายในการจัดให้ได้มาซึ่งเงินอันพึงต้องชำระให้แก่รัฐบาล(๓) รายจ่ายที่ต้องจ่ายคืนให้แก่บุคคลใด ๆเพราะเป็นเงินอันไม่พึงต้องชำระให้แก่รัฐบาลข้อ๘ การหักรายรับจ่ายขาดของส่วนราชการให้ขอทำความตกลงกับกระทรวงการคลังเว้นแต่(๑)การหักเงินรายรับเพื่อจ่ายคืนเงินที่ส่วนราชการนำส่งเกินกว่ารายรับส่งผิดประเภทรายได้หรือส่งซ้ำ(๒)การหักเงินรายรับเพื่อจ่ายตามระเบียบที่ได้รับความตกลงจากกระทรวงการคลัง เพื่อจ่ายเป็นค่าสินบนรางวัล หรือค่าใช้จ่ายในการจัดให้ได้มาซึ่งเงินอันพึงต้องชำระให้แก่รัฐบาลการหักรายรับจ่ายขาดตามวรรคหนึ่งต้องเป็นเงินรายรับที่ได้รับไว้ในจังหวัดเดียวกันข้อ๙รายจ่ายที่ได้รับยกเว้นไม่ต้องทำความตกลงกับกระทรวงการคลังตามข้อ ๘ให้หัวหน้าส่วนราชการมีอำนาจอนุมัติการหักรายรับจ่ายขาดเมื่อได้ตรวจสอบความถูกต้องของเอกสารที่เกี่ยวข้องในการรับเงินและการนำเงินส่งคลังแล้วข้อ๑๐ให้ส่วนราชการมีอำนาจหักรายรับจ่ายขาดจากเงินรายรับที่ยังมิได้นำส่งคลังนั้นก่อนได้หากเงินรายรับที่ต้องหักจ่ายได้นำส่งคลังแล้ว ให้หักจ่ายจากเงินรายรับที่ได้รับในประเภทเดียวกันกับเงินรายรับที่นำส่งคลังข้อ๑๑ให้ส่วนราชการนำเงินรายรับที่เหลือจากการหักรายรับจ่ายขาดส่งคลังโดยวิธีฝากเงินเข้าบัญชีเงินฝากธนาคารตามที่กรมบัญชีกลางหรือสำนักงานคลังจังหวัดกำหนดแล้วแต่กรณีข้อ๑๒ เมื่อส่วนราชการได้นำเงินส่งคลังโดยวิธีฝากธนาคารตามข้อ๑๑ แล้วให้นำสำเนาใบนำฝากเงินที่มีเลขอ้างอิงของธนาคารมาดำเนินการบันทึกรายการตามระบบ GFMISโดยระบุจำนวนรายได้สุทธิที่ได้รับ และจำนวนรายจ่ายที่หักจากการหักรายรับจ่ายขาดและจัดเก็บสำเนาใบนำฝากเงินดังกล่าวไว้ที่ส่วนราชการเพื่อเป็นหลักฐานการนำเงินส่งคลังหมวด ๒การถอนคืนเงินรายรับ ข้อ๑๓ การถอนคืนเงินรายรับของส่วนราชการให้ขอทำความตกลงกับกระทรวงการคลังเว้นแต่(๑) การถอนคืนเงินค่าขายเอกสารที่ได้รับจากการดำเนินการจัดซื้อจัดจ้างที่มีการยกเลิกการจัดซื้อจัดจ้างในภายหลังเพื่อจ่ายผู้ซื้อเอกสาร(๒)การถอนคืนเงินที่ได้รับชดใช้เป็นค่าเสียหายจากการทำละเมิดซึ่งผู้กระทำไม่ต้องรับผิดหรือรับผิดน้อยกว่าที่ได้จ่ายไว้ตามที่กระทรวงการคลังกำหนด(๓) การถอนคืนเงินที่ได้รับจากการผิดสัญญาลาศึกษาดูงานไว้เกินความรับผิดข้อ๑๔ การถอนคืนเงินรายรับที่ได้รับยกเว้นไม่ต้องทำความตกลงกับกระทรวงการคลังตามข้อ๑๓ ให้หัวหน้าส่วนราชการมีอำนาจอนุมัติเมื่อได้ตรวจสอบความถูกต้องของเอกสารที่เกี่ยวข้องในการรับเงินและการนำเงินส่งคลังแล้วข้อ๑๕ การถอนคืนเงินรายรับตามข้อ ๑๓ให้ส่วนราชการส่งคำขอเบิกเงินที่ตรวจสอบความถูกต้องแล้วให้แก่กรมบัญชีกลางหรือสำนักงานคลังจังหวัดแล้วแต่กรณีเพื่อขอเบิกเงินจากคลังเมื่อกรมบัญชีกลางจ่ายเงินเข้าบัญชีเงินฝากธนาคารของส่วนราชการและส่วนราชการได้จ่ายให้แก่เจ้าหนี้ของส่วนราชการหรือผู้มีสิทธิรับเงินแล้วให้ส่วนราชการบันทึกรายการจ่ายเงินดังกล่าวตามระบบ GFMISข้อ๑๖การถอนคืนเงินรายรับภายในปีงบประมาณที่ได้นำเงินส่งคลังให้ส่วนราชการดำเนินการโดยเบิกจากเงินรายรับประเภทเดียวกับเงินรายรับที่นำส่งคลังการถอนคืนเงินรายรับเมื่อพ้นปีงบประมาณที่ได้นำเงินส่งคลังไว้ให้ส่วนราชการดำเนินการโดยเบิกจากเงินงบประมาณรายจ่ายของปีที่อนุมัติเบิกงบรายจ่ายอื่นหรืองบรายจ่ายที่กำหนด เพื่อการถอนคืนเงินรายรับหมวด ๓การรายงาน ข้อ๑๗เมื่อส่วนราชการได้ดำเนินการหักรายรับจ่ายขาดแล้ว ให้แจ้งกรมบัญชีกลางและส่งสำเนาการแจ้งดังกล่าวให้สำนักงานการตรวจเงินแผ่นดินทราบโดยเร็วโดยอย่างน้อยต้องมีรายละเอียด ดังนี้(๑) ประเภทและจำนวนเงินรายรับที่ต้องหักจ่ายเลขอ้างอิงในสำเนาใบนำฝากเงินของธนาคาร และวันเดือน ปี ที่นำเงินส่งคลัง(๒) ประเภท และจำนวนเงินรายรับในการหักรายรับจ่ายขาด และวัน เดือน ปีที่หัก(๓) เหตุผลในการหักรายรับจ่ายขาดข้อ๑๘เมื่อส่วนราชการได้ดำเนินการถอนคืนเงินรายรับแล้ว ให้แจ้งกรมบัญชีกลางและส่งสำเนาการแจ้งดังกล่าวให้สำนักงานการตรวจเงินแผ่นดินทราบโดยเร็วโดยอย่างน้อยต้องมีรายละเอียด ดังนี้(๑) ประเภท และจำนวนเงินรายรับที่ถอนคืน วัน เดือน ปี ที่ได้รับเงินเลขอ้างอิงในสำเนาใบนำฝากเงินของธนาคาร และวัน เดือน ปี ที่นำส่งคลัง(๒) ประเภท และจำนวนเงินรายรับที่ถอนคืน และรหัสรายได้(๓)เงินรายรับที่ถอนคืนนั้นเบิกจากเงินรายได้แผ่นดินหรือเบิกจากเงินงบประมาณรายจ่ายประจำปีใด(๔) เหตุผลในการถอนคืนเงินรายรับบทเฉพาะกาล ข้อ๑๙การใดที่ได้ปฏิบัติตามข้อบังคับว่าด้วยการอนุญาตให้หัวหน้าส่วนราชการหักรายจ่ายจากเงินที่จะต้องส่งพ.ศ. ๒๔๙๘และข้อบังคับว่าด้วยการอนุญาตให้หัวหน้าส่วนราชการหักรายจ่ายจากเงินที่จะต้องส่ง(ฉบับที่ ๒) พ.ศ. ๒๕๑๐ ก่อนวันที่ข้อบังคับนี้ใช้บังคับให้ถือปฏิบัติตามข้อบังคับดังกล่าวต่อไปจนกว่าการดำเนินการนั้นจะเสร็จสิ้นประกาศ ณ วันที่ ๖ธันวาคม พ.ศ. ๒๕๕๐ฉลองภพ สุสังกร์กาญจน์รัฐมนตรีว่าการกระทรวงการคลังก้องเกียรติ/ผู้จัดทำ๑๙ กันยายน ๒๕๕๑ชุติมา/ปรับปรุง๒๕ พฤษภาคม ๒๕๖๑[๑] ราชกิจจานุเบกษา เล่ม ๑๒๔/ตอนพิเศษ ๒๐๕ ง/หน้า ๒๙/๒๘ ธันวาคม ๒๕๕๐